PIIBLIKOHVIK
Tere tulemast taas Piiblikohvikusse!
Täna on mul huvitav külaline - Jaakko Hautamäki.
- Tere tulemast! - Aitäh.
- Oled Wycliffe Piiblitõlkijate tegevjuht.
Piiblitõlkijate nimi paljastab juba ühtteist,
kuid räägi, mis on Wycliffe.
- Wycliffe Piiblitõlkijad on Soomes iseseisev ühendus,
mis tegutseb koostöös rahvusvahelise organisatsiooniga
Wycliffe Global Alliance, kus on 7000 töötegijat.
Oleme üks neist sajast sarnasest ühendusest maailmas.
- Teie eesmärgiks on tõlkida Piibel kõikidesse keeltesse.
- Jah. Oleme seotud ülemaailmse nägemusega
"Visioon 2025", mis määratleb, et Piibel oleks tõlgitud selleks ajaks
kõigisse vajalikesse keeltesse. Neid on hetkel järgi veel üle 2000.
- Kas 'vajalikud keeled' tähendab, et kui keegi kõneleb kaht keelt,
oleks tal Piibel vähemalt ühes neist?
- Räägime emakeelest, mis siirdub emalt lapsele.
Kui kaalume, mis keelde Piiblit tõlkida,
uurime, kas see keel on veel kümne aasta pärast elus,
sest keelel peab olema ka rääkijaid.
- Kas muid piiranguid pole? Tõlgite ka imeväikestele rühmadele?
- Jah. Wycliffe'i ülesanne on tõlkida Piiblit hõimukeeltele,
mida võivad rääkida 5000-15 000 inimest või rohkem.
Alustame alati Uuest Testamendist ja seejärel jätkame Vanaga.
- Kaugel te hetkel omadega olete? Võrreldes teie eesmärgiga,
kas olete alles alguses, poole peal või juba lõpus?
- Maailmas on ca 6000 keelt, järelikult on 2/3 saavutatud.
Väljakutse on tohutu.
Ülejäänud 2000 keelt asuvad geograafiliselt,
religiooniliselt või poliitiliselt raskeis paigus.
Peame muutma oma lähenemisviisi, et nende keeltega tööd teha.
- Kas oled ise optimistlik teie eesmärgi saavutamise suhtes?
Palju on tehtud, kuid palju on veel teha.
Tähistate Soomes 40. tegevusaastat. Millisena sina olukorda näed?
- Püüame oma tööd tõhustada ja muuta kogu maailmas
oma tegevusmeetodeid, et oma eesmärkideni jõuda.
Arenguruumi on veel palju - teadmistehnilised oskused
ja võimalused on viimaste aastatega tohutult arenenud.
Kui mõelda soomlaste saavutustele - ca 30 Uut Testamenti või Piiblit
40 aastaga on rahvusvahelises plaanis tohutu hulk.
- See on suur hulk nii väikese rahva kohta.
145 miljonit inimest võib lugeda Piiblit oma emakeeles
tänu soomlaste tehtud tõlketööle.
- Jah. Hetkel tõlgitavate keele- rühmade rahvaarv aina väheneb,
otsekui väheneks meie eesmärkide tõhusus.
Kuid samas tõlgitakse arvuliselt üha rohkem keeli.
Kui mõelda, et Soomes on 5-6 miljonit inimest,
kes võimaldab jõuda nii suure rahvahulgani,
on see ülisuur asi. - Tõesti pidutsemist väärt.
Oled ise selle tööga liitunud. Kuidas see juhtus?
- See on hea küsimus. Olen isegi sellele mõelnud.
Võiksin rääkida Jumala kolmest kutsest oma elus.
Esimene tuli juba sünnitusmajas. Olen üks kaksikutest poistest.
Sündisin 2 minutit pärast venda. Uurisin hiljem pabereid -
mulle oli antud eluks vaid 1 punkt. Seal seisis: sinine, lõtv ja ei hinga.
Kui olen tänaseni elus, siis kuidagi Jumal mind siiani tõi
ja on kutsunud mind enda tööle.
Teise kutse sain leerikoolis, kui põlvitasin Jumala ees ja ütlesin:
Ma ei tea, mis mul on Sulle anda, aga lähen sinna, kuhu Sina viid.
Ja nii ongi läinud.
Kolmas kutsumine toimus ehk 2000. aastate algul,
kui olin läbi mitmete katsumuste taas Jumala ette jõudnud
ja mõtlesin, et on aeg leht pöörata ning uuesti alustada.
Ja nii me siia jõudsimegi.
- Oled Soome Wycliffe Piiblitõlkijate tegevjuht.
Veel veidi arve - kui mitmes kohas soomlased hetkel tõlgetega töötavad?
- Räägime pigem tavaliselt, mitmes projektis me osaleme.
Hetkel on käsil piiblitõlked ca 30 erinevas keeles.
Mõned tõlgid tõlgivad ustavalt ühe keele või paar murret.
On ka keelekonsultante, kes osalevad mitmes projektis
ja aitavad tõlkidel grammatiliselt ja teoloogiliselt head tõlget teha.
Nii et tegelikult osaleme rohkem kui 30 projektis.
- Räägime veidi neist projektidest.
Piiblitõlkimine ei tähenda istumist riiulite vahel kaunis korteris,
vaid tihti ollakse hõimu juures, kelle keelt tõlgitakse.
Miks see nii tähtis on?
- Mõtlesin kunagi samamoodi, et Piiblit tõlgitakse kuskil kambris
erinevate raamatute abil.
Praktikas tähendab see, et kui tõlk asub uue keele kallale,
pakib ta oma elu siin kokku, kolib selle rahva juurde elama.
Ta elab kohalikega sarnastes tingimustes,
sööb sama toitu, järgib samu kombeid ja õpib kõigepealt selgeks nende keele.
Tihti võib neis piirkondades olla mingi üldine keel,
mida küll väga hästi ei osata, kuid see on siiski sidevahendiks.
Seejärel hakatakse sellele rahvusele looma grammatikat, sõnavara,
tähestikku ja kõike muud, mida näiteks Agricola meile tegi.
Samamoodi toodetakse keelt ja piiblitõlget.
- Üsna imeline.
Mulle meenub pilt Jumalast, kui Ta tuli Kristuses maailma.
Ta ei saatnud faksi, vaid tuli ise alla,
sündis väikse lapsena, kasvas suureks ja elas meie keskel.
- Jumala Sõna on elav ja vägev, nagu Heebrealaste kiri ütleb.
See muutub konkreetsemaks, kui minnakse teise rahva sekka.
Jumala Sõna elab ja hakkab piiblitõlke kaudu inimesi mõjutama,
nii et sünnib midagi uut.
Jumala Sõna mõjutab keskkonda, kus meie tõlk elab ja tööd teeb.
- Milline on kohalike inimeste roll selles protsessis?
- Vaatleme seda kõigepealt väärtuste perspektiivist.
Kui Lääne inimene tuleb mõne hõimu juurde,
asub kuskile majja elama või ehitab selle ise
ning jääb nende keskele elama, näitab see austust kohalike vastu.
Piibel on tihti esimene raamat, mis neile rahvusrühmadele tõlgitakse.
Piibli tähendus esimese raamatuna muutub ülisuureks.
Piiblitõlke kaudu saavad inimesed ka lugemisoskuse.
Meie tõlgid arendavad rahvaste seas ka kirjaoskust.
Piiblit kasutatakse ja see muutub selle kaudu elavaks.
- Asja tuumaks on Piibli ja Jumala Sõna tõlkimine.
Samas tehakse ära tohutu kultuuriline töö,
kui luuakse mingile rahvusrühmale kirjakeel.
- Jah. Me ei suuda seda muutust isegi mõista. See on tohutu.
Nad saavad midagi, mis on täiesti nende endi oma.
See kasvatab nende identiteeti inimestena, nende väärikust,
ja kõike muud kultuurilist.
Keegi ütles kunagi, et nüüd ei saa meid enam petta,
kuna oskame lugeda.
Lisandub inimlikult elusuurune asi, mitte üksnes piiblitõlge.
- Sellel on suur ühiskondlik mõju, rääkimata kiriklikust perspektiivist.
- Jah. Kiriku perspektiivist vaadates on Piibli tõlkimine kogu töö alus.
Kuidas saab usk sündida ilma kuulmata,
ja kuulmine ilma Jumala Sõnata?
Piibli tõlkimine on misjonitöö alus. Sellele võib alati toetuda.
- Kas seetõttu on Wycliffe oikumeeniline ühendus?
Lahkmeel võib ehk tekkida, kui hakatakse tõlgendustest rääkima,
kuid alustuseks peavad kõik Piibli saama
ja see on kõigil kristlastel sama.
- Seepärast olemegi uskkondadeväline organisatsioon.
Piibli tõlkimine on kõigi kristlaste ülesanne.
See ei tähenda, et oleksime saanud Jumalalt erilise kutse tõlketööks,
vaid Piibli misjonikäsk kohustab meid kõiki.
Kui tegutseme uskkondadevälisena, võime keskenduda ühele teemale.
Me ei pea tegelema kirikkondade erinevustega,
vaid tähtsaim on Piibel, selle tõlkimine ja selle mõju.
- Agricola tegutses kaua aega tagasi, me ehk ei mõista enam tema väärtust.
Oleme nii harjunud, et meil on isegi mitu tõlget.
Me ei mõista, mis tähendab omada Piibli tõlget omas keeles.
Meil on isegi terve Piibel tõlgitud.
- Jah. Kirjakeel ja sellest lähtuv identiteet on väga oluline.
Me võinuks ju rääkida tänapäeval vene või rootsi keelt.
Kas see tähendaks soomlust? Kas see kasvataks meie identiteeti?
Piiblil on olnud selles väga tähendusrikas roll,
sest selle kaudu õpetati soomlased lugema.
- Lisaks selle kõige kultuurilisele suurusele,
kuuleb selle töö kaudu ka Jumala armastusest
ja Tema suurtest tegudest.
- Just. Kui mõelda, kuhu inimesed juurduvad,
siis ma ei tahaks, et keegi juurduks kirikusse, hoonesse või mujale,
vaid Piibli Sõnasse.
Kui neil Piibli Sõna arusaadavas keeles pole,
kuidas saaksid nad juurduda?
- Rääkisime selles töös osalevate inimeste arvust ja tööviisidest.
Kas saan õigesti aru, et seda tüüpi töös vajatakse
erinevaid ameteid ja oskusi?
- Kui vaadata piiblitõlketöö arengut viimastel aastatel,
siis varem, kui polnud teadmistehnilisi oskusi
või võimalusi selle kasutamiseks, tehti tõlked käsitsi
ja erinevate tugioskuste ühendamine oli raskem.
Tänapäeval, kui vajatakse palju tugitööd, teadmistehnilisi oskusi
ja mitmesuguseid kirjutiste kasutussevõtmisega seotud ülesandeid,
on vajalike ametioskustega inimeste skaala äärmiselt lai.
- Kui see töö peaks kedagi huvitama, pole vaja kohe mõelda,
et mul pole sinna oma haridusega mingit asja.
Selles töös on väga vajalikud teadmistehnilised oskused.
- Jah. Piiblitõlke praegune töömeetod on projektipõhine.
Vajame erinevates etappides erinevate oskustega inimesi.
Vajame teadmistehniliste oskustega inimesi ja ka kõiki teisi inimesi.
See lisab võimalusi, kui saame nad vastu võtta
ja välja saata.
Meil on väga erinevate taustadega inimesi,
kes teevad täna väga head piiblitõlketööd.
Koolitame neid, nad läbivad kursused ja suuname nad vastavalt taustale
erinevatesse maailma paikadesse.
- Sina teed tegevjuhi tööd.
Kuidas Wycliffe leiab omale uusi töötegijaid?
- Teeme õnneks koostööd erinevate misjoniorganisatsioonidega.
Ka neil on vajadusi ja meie piiblitõlketöö on nagu uks maailma.
Võtame vastu inimesi erinevatest misjoniseltsidest,
kellel on kutsumine piiblitõlketööle.
Tahan anda inimestele võimaluse oma kutsumist teostada,
kas majanduslike ressursside või personalipoliitika abil.
Tegutsen Soomes nii, et meil oleks võimalikult palju avatud uksi -
võtame inimesed vastu nagu toru ja saadame nad välja.
Torus peaks olema pidevalt võimalikult palju inimesi.
- Samal ajal peaks ilmselt mõtlema töö hulgale -
üks kolmandik on veel teha, tööd tuleks tõhustada.
Mainisid enne saadet, et tõlked valmivad palju kiiremini;
seda isegi Wycliffe'i tegevuse ajal Soomes.
- Jah. Vaatame ajas veidi tagasi.
Wycliffe rajati Soomes 1972. a.
1980. aastail valmis üks tõlge, 1990. aastil valmis juba 9 tõlget
ja 21. sajandi esimesel dekaadil juba 15.
Tänavugi on valminud juba viis uut tõlget.
Töö tõhustamine on ülioluline, kuna tähtaeg on väga lähedal.
Töö tõhustamiseks on loodud mitmeid uusi viise.
- Nii et eesmärk on ehk isegi saavutatav?
- Eesmärki tuleb uskuda. Tähtaeg on karm,
kuid anname soomlastena oma parima ja Jumal teeb töö ära.
Meie teeme, mis suudame, ja Jumal mõjutab.
Kui kõik ressursid kokku saame, on see täiesti võimalik;
meil on 13 aastat aega.
Esitame üksteisele ümber maailma selleks visiooniks väljakutseid.
- Millised on sinu meelest suurimad väljakutsed,
kui tahetakse jõuda 13 aastaga selle imelise lõpptulemuseni,
et kõigil inimestel oleks emakeelne Piibel.
- Räägime kohalikest väljakutsetest. Peaksime saatma Soomest
üha rohkem inimesi välja. See on majanduslik küsimus.
Majanduslikud faktorid on ehk pidevalt suurimaks väljakutseks.
Häid inimesi tuleb pidevalt, kes tahaksid minna,
kuid majandus pidurdab seda.
Ülemaailmsetest väljakutsetest -
on olemas suur hulk juba tõlgitud peatükke.
Kuna soovime grammatiliselt head tõlget, mis jääks kestma,
peavad keelekonsultandid tõlgitud osad üle kontrollima.
See ongi pudelikaelaks - tõlgitud on hulgaliselt peatükke,
kuid keelekonsultante on nii vähe, et nad ei suuda neid kõiki kontrollida.
Maailmas püüame niisiis tõhustada keelekonsultantide koolitamist.
- Konsultandid on ilmselt kohalikud, kes on keele keskel üles kasvanud
ja mõistavad seda väga hästi.
- Hetkel esindavad meie keelekonsultandid
Lääne konsultantkonda, kes on kogenud piiblitõlkijad,
näevad probleemseid kohti ja leiavad õigeid lähenemisviise.
Piiblitõlk kogub enda ümber rahvuslike tõlkijate grupi,
mis hakkab koos tõlgiga meeskonnatööd tegema.
Tuleviku perspektiivist on tähtis kasvatada rahvuslike tõlkijate arvu.
- Piiblist ja selle tõlkimisest rääkides -
mida tähendab Piibel sulle kui kristlasele isiklikult?
- Piiblil on olnud minu elus üsna mitu erinevat etappi.
- Teenisin kirikus. Tegin mõniteist aastat kasvatustööd
ja Piiblist sai tol ajal töövahend, selles mõttes,
et see jäi alati tööle maha.
Kasutasin Piiblit tööl, kuid mitte kunagi kodus.
Kui palusin 2000. aastate algul Jumalal end taas kasutada,
sai Piibel uue tähenduse.
Hakkasin seda hoopis teise nurga alt uurima,
nii et see mind isiklikult ehitaks, oleks osa minust ja elaks minus,
mitte poleks vaid kasulik tööks.
- Piibli sisule mõeldes,
millest te Piiblit tõlkima asudes alati lähtute?
Mis peab esimesena inimeseni jõudma?
- Piibliraamatuist rääkides alustame tavaliselt mõnest evangeeliumist.
Vanasti oli Johannese evangeelium kõige kasutatum;
ehk seetõttu, et seda on lihtne mõista ja tõlkida.
Sellele järgneb Uus Testament, Laulud, ning siis Vana Testament.
- Vana Testamendini jõudes siirdub vastutus juba rahvuslikele tõlkidele.
Uue Testamendi tõlkimine kestab keskmiselt 10 aastat.
See on pikk aeg.
- Kas lõppeesmärgiks on siiski terve Piibli tõlkimine?
- Jah. Tahame tõlkida kogu Piibli kõigisse seda vajavaisse keeltesse.
- Evangeeliumid, Uus Testament, terve Piibel.
See on ilmselt ka hea järjekord isiklikuks piiblilugemiseks.
- Tõepoolest. Sealt leiame ka nn Piibli punase niidi.
Miks see olemas on, kellele ja kellelt?
- Kas oled mõelnud kunagi teoloogilisest perspektiivist,
miks Jumal just raamatu valis ega rääkinud näiteks otse taevast?
Ta lasi sündida raamatul
ja kristlased on olnud 2000 aastat raamaturahvas.
- Raamat on tore selles mõttes, et keegi ei saa öelda,
et Jumal on rääkinud vaid Temaga. Jumal räägib kõigile.
Piibli Misjonikäsk on ka kõigile, mitte vaid mulle tulnud hääl ja kutse.
Misjonikutse on käsk, mitte vaid Jumala hääl mulle.
- Vastuolulise teabe ja ebakindluse keskel
võib alati Piiblist järgi vaadata.
- Jah. Seal on kõik olemas.
Püüame tõlkida Jumala Sõna Jumala Sõnana,
mitte mingi teose või muu asjana.
Püüdleme selge ja kirka tõlke poole, mis on inimestele arusaadav
nende enda kontekstis ja eluolukordades.
- Mis on sinu unistus Wycliffe'ile järgmiseks 13. aastaks?
Mida tahaksite nende aastatega ära teha?
- Põnev küsimus. Ütleme nii, et tahaksime saata maailma
nii palju inimesi piiblitõlketööd tegema,
et see eesmärk täituks.
Et võiksime avada iga päev ukse ja kellegi teele saata,
tema eest palvetada ja teda toetada.
Teame kogu maailma keelepiirkondi ja seda, kus piiblitõlketööd vaja,
kuid meil pole selleks töötegijaid.
- Võimas väljakutse.
Lõpetuseks - ehk on saade puudutanud mõne vaataja südant,
kes leiab, et tal on mitu tõlget ja mõnel pole veel ühtegi.
Mida ütleksid neile, kes on asjast huvitatud
ja tahab teada, kust alustada?
- Piiblitõlketöö ei ole lihtsalt üks kutse igaühele,
vaid Jumala Sõna õhutus misjonitööle. Palveta meie misjonäride eest.
Nad on rasketes tingimustes; riikides, kus nad ei tohi oma nime
meie organisatsiooniga siduda; nad ei tohi ehk saata e-maile.
Nad on rahvusrühmade juures, kus on poliitiliselt ja usuliselt tõeliselt raske.
Et nende usk seda tööd tehes ei tuhmuks.
Tähtsaim on ehk see, et siinsed inimesed pühendaksid end
meie tõlke erineval viisil toetama.
- Lisainfot saab teie kodulehelt www.wycliffe.fi
- Jah. Meie uksed on avatud ja kohvi ootab.
- Aitäh, et rääkisid meile Wycliffe'i tööst.
Palju õnne 40. tegevusaastapäevaks ja õnnistust eesmärgi saavutamiseks.
- Aitäh.
Aitäh teile, head vaatajad!
Siin on väljakutse igale kristlasele. Igaüks teab Piibli tähtsust.
Mõte, et paljudel seda veel pole, peaks õhutama meid
selle suhtes midagi ette võtma.
Õnnistatud nädalat!
Kohtumiseni nädala pärast taas Piiblikohvikus!
Tõlge: Monika Jaaguri